Koduhani (Teppan)

"Koduhani" on eesti kirjaniku Alfred Teppani 1919. aastal ilmunud rahvalik koomiline näidend ehk jant.

Raamatu esmatrüki avaldas 1919. aastal Tartus Noor-Eesti kirjastus žanrimääratlusega "nali ühes vaatuses"."Koduhani" 1919, Eesti Rahvusbibliograafia 1924. aastal ilmus samas kirjastuses teine trükk."Koduhani" 1924, Eesti Rahvusbibliograafia "Eesti kirjarahva leksikon" iseloomustab kirjaniku teost ühena tema "vähenõudlikest näidenditest", mis "olid mõeldud külalavadele, kus nad omaaegse aktuaalsuse ja koomiliste situatsioonide tõttu rohket ettekandmist leidsid""Eesti kirjarahva leksikon". Tallinn, 1995, lk 590.

Telelavastus
Populaarne näidend vajus sõjajärgsel ajal unustusse, kuid muutus taas populaarseks, kui 1987. aasta veebruaris tegid režissöör Toomas Kirss ja toimetaja Vahur Kersna "Koduhanest" Eesti Televisioon 40-minutise telelavastuse sarjas "Kõverpeegli klassikat", kaasates Eesti toonased tippnäitlejad.Koduhani ETV fotoarhiivis Telelavastuses lisati algsele näidendile väliseid elemente, näiteks tutvustas Kersna saate eel "kaheksa aasta eest poolelijäänud" sarja "eelmisi 104 seeriat", kasutati USA telesarja "Dallas" tunnusmuusikat ning näidendi vahele näidatud pilareklaamide seas oli ka "Singid, vorstid, süldid Kristjan Londi vorstiärist Suure Kondi uulitsast".Koduhani ETV arhiivis

Näidend andis nime telebrändile Hani Televisioon ehk H-TV. Televersioonile on järgnenud ka uuslavastusi, näiteks rahvateatritrupi Tõrva Tilgad ettekandesKoduhani, kultuur.info, s.a..

Näitlejad
 Eva – Anu Lamp
 Paul – Andrus Vaarik
 Tungal – Aarne Üksküla
 vorstikaupmees Lont – Evald Hermaküla
 proua Lont – Maria Klenskaja
 teenija Kata – Helene Vannari

Sisu
Näidendi tegelased on taluperemees Tungal, tema linnas elav poeg Paul, poja teenija Kata ja endise vorstikaupmehe perekond. Tegevus toimub 1920. aastatel linnaoludes."Koduhani: nali ühes vaatuses" Süžee aluseks on klassikaline eksituste komöödia võte, kus kaks heades ärisuhetes pereisa tahavad naita oma lapsed, kes aga on omapäi juba tutvunud ja armunud ning ilmutavad vastuseisu sundabielule, teadmata, et vanema põlvkonna plaan on panna nad paari teineteisega.

Viited

Välislingid
 Koduhani ETV arhiivis
 Koduhani ETV fotoarhiivis

Kategooria:Eesti näidendid
Kategooria:1919. aasta kirjandusteosed